महाभारत (टीवी धारावाहिक)
    महाभारत एक टीवी धारावाहिक का नाम है जो बी आर चोपड़ा द्वारा निर्मित और उनके पुत्र रवि चोपड़ा द्वारा निर्देशित था। यह महाभारत नामक एक भारतीय पौराणिक काव्य पर आधारित धारावाहिक था और विश्व के सर्वाधिक देखे जाने वाले धारावाहिकों में से एक था। ९४-कड़ियों के इस धारावाहिक का प्रथम प्रसारण १९८८ से १९९० तक दूरदर्शन के राष्ट्रीय चैनल पर किया गया था। प्रत्येक धारावाहिक ४५ मिनट का था। इसका प्रसारण एक अन्य सफ़ल पौराणिक धारावाहिक रामायण के बाद किया गया था जो १९८७-१९८८ में प्रसारित किया गया था। ब्रिटेन में इस धारावाहिक का प्रसारण बीबीसी द्वारा किया गया था जहाँ इसकी दर्शक संख्या ५० लाख के आँकड़े को भी पार कर गई, जो दोपहर के समय प्रसारित किए जाने वाले किसी भी धारावाहिक के लिए एक बहुत बड़ी बात थी। अप्रैल 2020 में दूरदर्शन पर पुनर्प्रसारित किया गया। गिरिजा शंकर, गूफ़ी पेण्टल, नितीश भारद्वाज, सुरेन्द्रपाल, गजेन्द्र चौहान, पंकज धीर, मुकेश खन्ना, अरुण बख्शी, नाज़नीन, रूपा गांगुली, रेणुका इसरानी, पुनीत इस्सर, सुदेश बेरी, ऋषभ शुक्ला, फिरोज़ खान अर्जुन, विनोद कपूर, विरेन्द्र राजदान, दारासिंह, दीप ढिल्लों, शरत् सक्सेना, धर्मेश तिवारी, ललित तिवारी, किरण जुनेजा, आशा लता, राम मोहन, राज बब्बर, रफीक मुक्कदम, राजेश विवेक, गोगा कपूर ने अपने अभिनय का लोहा मनवाया है।